Za 'NetGenerse,' posao i zabava jednako su važni
Najnoviji naraštaj mladih u dobi od 12 i 31 godine prvi je koji je odrastao s Internetom i socijalnim umrežavanjem kao temeljnim obilje
Najnoviji naraštaj mlađih odraslih osoba prvi koji je odrastao s Internetom i socijalnim umrežavanjem kao bazičnim obilježjima njihova načina života i razmišljanja. Nova knjiga pod naslovom Grown-Up Digital - istražuje nove načine putem kojih se danas mladi, tehnologija i društvo povezuju. Don Tapscott je optimist kada je u pitanju mladost i budućnost. U njegovoj najnovijoj knjizi, Grown-up Digital, jasno se vidi da taj poslovni strateg vjeruje da je prva svjetska - doista globalna, digitalno povezana - generacija napokon stasala. "Dok sam odrastao, moja generacija baby boomera je kao djeca gledala TV u prosjeku 24 sata tjedno. Nova djeca manje gledaju televiziju i gledaju je drugačije. Dolaze kući, uključe kompjutor i istovremeno u tri digitalna prozora razgovaraju sa svojim prijateljima, slušaju glazbu i igraju video igre. Također, u isto vrijeme rade domaću zadaću, a televizor je negdje u pozadini uključen, poput nekakve ambijentalne glazbene pozadine. Ova su djeca jednostavno drugačija," kaže Don Tapscott. Njegova nova knjiga ima podnaslov: "Kako internetska generacija mijenja svijet." U knjizi Tapscott navodi nedavna istraživanja provedena na Sveučilištu Rochester koja sugeriraju da interaktivne tehnologije mogu doslovce promijeniti mozak. Istraživači su utvrdili da redovni igrači video igara bolje zamjećuju detalje u njihovu vizualnu polju, te da je njihov mozak brže procesuira vizualne informacije. Da bi saznao više o današnjoj digitalnoj mladeži, Tapscott je organizirao intervjue sa skoro šest tisuća mladih ljudi u dobi od 12 i 31, u deset zemalja. Projekt je otkrio više zajedničkih stavova i ponašanja među uzorcima takozvanih NetGenersa. Na primjer, oni očekuju veću fluidnost i slobodu izbora u tome kako žive i u izboru prijatelja i suradnika. Oni također vole prilagođavati okolinu prema svojim željama, te velik značaj pridaju zabavi. "Ova djeca mogu promijeniti svoj svijet. Oni mogu komunicirati i transformirati svijet njihovih medija. Svi se mi želimo zabaviti, ali oni stvarno inzistiraju na tome. Njih šezdeset posto kaže da je zabavnost servisa ili proizvoda jednako važna kao i njihova funkcija. Oni su generacija koja mijenja način na koji se razmišlja o marketingu. Ne žele biti pasivni, već žele mogućnost komuniciranja s tvrtkama. Oni žele biti sudionici u inovacijama proizvoda i usluga - ne samo njihovi pasivni primatelji," pojašnjava Don Tapscott. Možda je najrevolucionarnije to što mladi ljudi danas očekuju dobar provod i na poslu. Don Tapscott dodaje: "Za njih rad, učenje, suradnja i druženje je sve ista stvar. Za mene, postoji razdoblje u danu kada ću raditi i onda otići kući i tamo se zabaviti, popiti martini ili tako nešto. No za ovu generaciju, oni žele da se rad odvija na isti način kao i zabava. I tu su u pravu, rad i učenje u ekonomiji znanja su ista stvar." Mobilnost je još jedna zajednička značajka životnog stila internet generacije. Tapscott kaže da dok navrše 27, većina Amerikanaca je već na svojemtrećem radnom mjestu. No, taj novi digitalni svijet ima svoje opasnosti. On kaže da primjerice, NetGenersi prelako dijele privatne informacije o sebi s drugima putem socijalnog umrežavanja. Osim toga, postoji veliki digitalni jaz među mladima u razvijenim narodima i njihovih vršnjaka u zemljama u razvoju. Međutim, Tapscott ističe da je brzi rast broja korisnika Interneta u Kini i Africi tijekom proteklog desetljeća zdrav znak, te se nada da će se ovaj trend nastaviti ubrzavati.